सत्संग सभा के दावे गलत, नहीं लेने देंगे सार्वजनिक मैदान : समिति
बिड़लामैदान विवाद और बढ़ता ही जा रहा है। गुरुद्वारा श्री गुरुनानक सत्संग सभा के दावों के विपरीत गुरुवार को बिड़ला मैदान बचाओ संघर्ष समिति के सदस्यों पूर्व मंत्री बंधु तिर्की ने कहा है कि कुछ बिल्डर जमीन माफिया कागजी चैरिटेबल संस्था विशनी नारायण सेवा सदन के नाम पर अफसरों की मिलीभगत से फर्जी कागजात तैयार किए हैं।
सदस्यों ने गुरुवार को प्रेसवार्ता कर बताया कि हमलोगों ने इसकी शिकायत सरकार से की है। हम चाहते हैं कि मामले की न्यायिक जंच हो। हम जमीन पर कब्जा किसी हाल में नहीं छोड़ेंगे। महसभा के लोगों ने मंगलवार को मैदान पर जबरन निर्माण शुरू किया, तब हिंसा भड़की। प्रेसवार्ता में समिति के अध्यक्ष एएन मिश्रा, सचिव दारोगा सिंह, सरना समिति सामसिंग टोली के अध्यक्ष नारायण उरांव, काली पूजा समिति के अध्यक्ष संदीप राणा, तरुण संगम क्रिकेट क्लब के अध्यक्ष संतोष उरांव, चैतन्य स्वरूप, जेएमएम के अरुण वर्मा, काशीनाथ, सरना समिति के शिवा कच्छप, रवींद्र शर्मा शामिल थे। समिति ने बिड़ला मैदान के प्लॉट नंबर 1151, खाता संख्या 122 283 जमीन की जमाबंदी को रद्द करने की मांग की। कहा कि मैदान का आजादी से पहले से सार्वजनिक जनहित में सदुपयोग होता रहा है।
गुरुद्वारा श्री गुरुनानक सत्संग सभा के सचिव रामकृष्ण मिढ़ा ने बताया कि बिड़ला मैदान से संबंधित सभी दस्तावेज असली हैं। हाईकोर्ट के आदेश पर म्यूटेशन हुआ है। रेवेन्यू सेक्रेटरी की रिपोर्ट में भी सबकुछ साफ-साफ लिखा हुआ है। जिस कॉलोनी की जमीन पर सवाल उठाया गया है, उस जमीन पर बसे अधिकतर लोगों का दाखिल खारिज भी हुआ है। मिढ़ा ने बताया कि वे समझौते के लिए दारोगा सिंह के घर नहीं गए थे। बताने गए थे कि बिड़ला मैदान में स्कूल बनेगा, तो सबका भला होगा।
लालच दे रहे थे समाज के लोग: दारोगा सिंह बिड़लामैदान बचाओ संघर्ष समिति के सचिव दारोगा सिंह ने बताया कि समझौते के लिए सिख समाज के रामकृष्ण मिढ़ा, भगवान सिंह बेदी द्वारिका दास मुंजाल दो बार उनसे मिले थे। सरना स्थल हटाने चहारदीवारी करवाने के एवज में मोटी रकम भी देने को तैयार थे।
बिड़ला मैदान विवाद मामले में इंद्रपुरी रोड नंबर पांच निवासी बिरसा लकड़ा की प|ी रेणु लकड़ा ने एससी/एसटी थाने में एक लिखित शिकायत की है। रेणु ने बताया है कि वह अपनी सहयोगियों के साथ सरना स्थल पर पूजा करने गई थी। तभी गुरुनानक सत्संग सभा के 150 से अधिक सदस्य तलवार, लाठी के साथ पहुंचे और दुर्व्यवहार किया।
बिड़ला मैदान में गुरुवार को भी बच्चे खेलते दिखे। मैदान पर 144 लगने के बाद से ही वहां सुरक्षा के पुख्ता इंतजाम हैं, ताकि विधि-व्यवस्था का संकट उत्पन्न होने पाए। सुखदेवनगर थाने में दर्ज प्राथमिकियों की जांच की जा रही है।
फर्जी केस उठाएं : बंधुतिर्की ने कहा कि संघर्ष समिति पर फर्जी केस किया गया है। जमीन पर कब्जे का विरोध होगा। सरना स्थल खेल मैदान वहीं रहेगा। इसके साथ-साथ बिड़ला छात्रावास पर भी आदिवासियों का दावा है।
मैदान में होगी मां सरना की पूजा : सरनासमिति सामसिंग टोली के अध्यक्ष नारायण उरांव और केंद्रीय सरना समिति के अजय तिर्की ने कहा कि इस बार सरना पूजा वे लोग धूमधाम से मनाएंगे। सरना जुलूस बिड़ला मैदान जाएगा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva